Nebbiolo og en anelse Croatina og Vespolina fra sandstensjorde i Bramaterra. En saftig og spændstig rødvin med duft og smag af blomster og røde bær og meget fine tanniner. Bourgogne møde letvægts Barolo 93. p Galloni NOAH er navnet på parret Giovanna og Andrea Moscas to hjertebørn, dels deres søn men også deres vingård i Brusnengo det nordligste Piemonte. I 2010 søsatte de deres redningsprojekt af gamle vinmarker i kommunerne Coste della Sesia, Bramaterra og Lessona i Alto Piemonte, som er begyndt at opleve en sand renæssance efter 100 år i skyggen af Barolo. Bramaterra er en af de nordlige Piemonte mindst kendte men samtidigt mest lovende kommuner. Jordbunden består af både sandsten og vulkansk porfyr, som fyrer op under de mineralske noter i vinene. Bramaterra er typisk æterisk vin med masser af florale noter og slank rød frugt. NOAH tolker den som traditionel terroirvin med superb balance og friskhed, med præg af kølig bjergluft og de spraglede geologiske forhold for foden af Alperne, gletsjermoræne, sandsten og vulkansk sten, så de selv i det sydligere Piemonte begynder at se mod nord. Vinene lagrer på store slavonske træfade. Server ved 12-16 grader i store Bourgogne glas; kan med fordel dekanteres. Nebbiolo har det altid godt med charcuteri og rødt kød. Prøv til tatar eller bresaola med parmesan; eller til oksekød med f.eks. rødbeder, jordskokker og svampe.